Ir-Regolament tal-Kummissjoni (KE) Nru 1433/96
tat-23 ta’Lulju 1996
li jemenda l-Annessi II u III tar-Regolament tal-Kunsill (KEE) Nru 2377/90 li jistabbilixxi proċedura tal-Komunità biex jiġu stabbiliti limiti massimi ta’ residwi fi prodotti mediċinali veterinarji fi prodotti ta’ l-ikel li joriġinaw mill-annimali
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jwaqqaf il-Komunità Ewropea,
Wara li kkunsidrat ir-Regolament tal-Kummissjoni (KEE) Nru 2377/90 tas-26 ta’Ġunju 1990 li jistabbilixxi kull proċedura tal-Komunità għat-twaqqif ta’ limiti massimi ta’ residwi ta’ prodotti mediċinali veterinarji fi prodotti ta’l-ikel li ġejjin mill-annimali [1], kif emendat l-aħħar mir-Regolament tal-Kummissjoni (KE) Nru 1312/96 [2], u b’mod partikolari l-Artikoli 6, 7 u 8 dwar dan,
Imbilli, b’mod konformi mar-Regolament (KEE) Nru 2377/90, limiti massimi ta’ residwi jridu jiġu stabbiliti progressivament għal kull sostanza farmakoloġikament attiva użata fil-Komunità fi prodotti mediċinali veterinarji maħsuba biex jingħataw lill-annimali li jipproduċu l-ikel;
Imbilli limiti massimi ta’ residwi għandhom jiġu stabbiliti biss wara li ssir eżaminazzjoni fi ħdan il-Kumitat għall-Prodotti Mediċinali Veterinarji ta’ l-informazzjoni relevanti kollha dwar is-sigurta’ ta’ residwi tas-sostanza kkonċernata għall-konsumatur ta’ prodotti ta’ l-ikel li ġejjin mill-annimali u l-impatt ta’ residwi fuq l-iproċessar industrijali fuq prodotti ta’ l-ikel;
Imbilli, waqt li jkunu qegħdin jiġu stabbiliti l-limiti ta’ residwi ta’ prodotti veterinarji mediċinali fi prodotti ta’ l-ikel li joriġinaw mill-annimali, huwa meħtieġ li jiġu speċifikati l-ispeċji ta’annimali li fihom jistgħu jkunu preżenti xi residwijiet, il-livelli li jistgħu jkunu preżenti f’kull waħda mit-tessuti tal-laħam relevanti miksuba mill-annimal trattat (tessut "target") u n-natura tar-residwi li huwa relevanti għas-sorveljanza tar-residwiijiet (residwi "marker").
Billi għall-kontroll tar-residwi, kif huwa pprovdut fil-leġislazzjoni tal-Komunità rilevanti, limiti massimi ta’ residwu għandhom ġeneralment jiġu stabbiliti għat-tessuti bersalji ta’ fwied jew ta’ kliewi; imbilli, madanakollu, il-fwied u l-kliewi huma spiss imneħħija mill-karkassi li jkunu qegħdin jispustaw fil-kummerċ internazzjonali, u l-limiti massimi ta’ residwi, għandhom għalhekk dejjem jiġu stabbiliti fir-rigward ta’ tessuti ta’ muskolu jew ta’ grass;
Imbilli, fil-każ ta’ prodotti veterinarji mediċinali maħsuba biex jintużaw fuq għasafar li jbidu, annimali li jagħtu l-ħalib jew naħal ta’ l-għasel, iridu jiġu stabbiliti limiti massimi ta’ residwi għall-bajd, ħalib jew għasel;
Imbilli l-hydrogen peroxide, peracetic acid, carbetocin, quillaia saponins, butyl 4-hydroxybenzoate, sodju butyll 4-hydroxybenzoate u sodju benzyl 4-hydroxybenzoate għandhom jiġu inseriti fl-Anness II tar-Regolament (KEE) Nru 2377/90
Imbilli, sabiex ikunu jistgħu jitlestew l-istudji xjentifiċi, il-baquiloprim għandu jiddaħħal fl-Anness III tar-Regolament (KEE) Nru 2377/90;
Imbilli għandu jitħalla kull perjodu ta’ 60 ġurnata qabel id-dħul fis-seħħ ta’ dan ir-Regolament sabiex l-Istati Membri jkunu jistgħu jagħmlu kull aġġustamenti li jistgħu jkunu meħtieġa għall-awtorizzazzjonijiet sabiex jiġu kkunsidrati d-dispożizzjonijiet ta’ dan ir-Regolament li ngħataw b’mod konformi mad-Direttiva tal-Kunsill 81/851/KEE [3], kif emendat l-aħħar mid-Direttiva 93/40/KEE [4], biex jitpoġġew il-prodotti veterinarji mediċinali kkonċernati fis-suq
Imbilli l-miżuri li għalihom hemm ipprovdut f’dan ir-Regolament huma skond il-fehma tal-Kumitat Permanenti dwar Prodotti Veterinarji Mediċinali,
ADOTTA DAN IR-REGOLAMENT:
L- Artikolu 1
L-Annessi II u III tar-Regolament (KEE) Nru 2377/90 huma b’dan emendati kif jidher fl-Anness fuq dan.
L- Artikolu 2
Dan ir-Regolament jidħol fis-seħħ fis-60 jum wara li jiġi ppubblikat fil-Ġurnal Uffiċjali tal-Komunitajiet Ewropej.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussel, it-23 ta’Lulju 1996.